text: VB kommer ikke i Superligaen i år
  25 maj 2011 kl. 06.19
  Vejle fik uafgjort mod AGF i aftes - men kommer alligevel ikke i Superligaen i år.
  Vejle spillede en god kamp i aftes på Aarhus stadion, men fik kun 1-1 mod AGF.
  Og da HB Køge samtidig vandt 4-3 over FC Fyn, følger sjællænderne med AGF op i landets bedste række. 
  Det ligger fast nu, hvor der mangler én spillerunde.
  FC Fredericia afsluttede tirsdag aften sæsonen på Monjasa Park, og det skete mod allerede nedrykningsdømte Hvidovre IF.
  Fredericia vandt opgøret 3-1.
  